CELEX: 62018CN0831
Language: sl
Date: 2018-12-21 00:00:00
Title: Zadeva C-831/18 P: Pritožba, ki jo je Evropska komisija vložila 21. decembra 2018 zoper sodbo Splošnega sodišča (sedmi razširjeni senat) z dne 24. oktobra 2018 v zadevi T-29/17, RQ/Komisija

18.2.2019   
            
            
               SL
            
            
               Uradni list Evropske unije
            
            
               C 65/30
            
         
      Pritožba, ki jo je Evropska komisija vložila 21. decembra 2018 zoper sodbo Splošnega sodišča (sedmi razširjeni senat) z dne 24. oktobra 2018 v zadevi T-29/17, RQ/Komisija
      (Zadeva C-831/18 P)
      (2019/C 65/38)
      Jezik postopka: francoščina
      
         Stranki
      
      
         Pritožnica: Evropska komisija (zastopnika: J.-P. Keppenne, J. Baquero Cruz, agenta)
      
         Druga stranka v postopku: RQ
      
         Predlogi
      
      
                  —
               
               
                  Razveljavitev sodbe Splošnega sodišča Evropske unije (sedmi razširjeni senat) z dne 24. oktobra 2018 v zadevi T-29/17 v delu, v katerem je bila z njo razglašena ničnost Sklepa Komisije C(2016) 1449 final z dne 2. marca 2016 o zahtevi za odvzem imunitete pred sodnimi postopki osebi RQ;
               
            
                  —
               
               
                  Zavrnitev ničnostne tožbe druge stranke v postopku s pritožbo, ki je bila vložena pri Splošnem sodišču Evropske unije, in dokončna odločitev o vprašanjih, ki so predmet te pritožbe, ali – če stanje postopka ne dovoljuje, da bi o zadevi odločilo Sodišče – vrnitev zadeve v razsojanje Splošnemu sodišču;
               
            
                  —
               
               
                  Naložitev stroškov, ki jih je Komisija priglasila na prvi stopnji in v zvezi s to pritožbo, tožeči stranki na prvi stopnji.
               
            
         Pritožbeni razlogi in bistvene trditve
      
      Komisija v utemeljitev pritožbe navaja tri pritožbene razloge:
      
                  1.
               
               
                  Prvi pritožbeni razlog: Komisija v nasprotju s Splošnim sodiščem meni, da sklep o odvzemu imunitete ni akt, ki posega v položaj tožeče stranke, in da torej ne more biti predmet ničnostne tožbe. V sodbi, ki se izpodbija s pritožbo, je bilo zato s tem, da je bilo ugotovljeno, da je tožba dopustna, napačno uporabljeno pravo.
               
            
                  2.
               
               
                  Drugi pritožbeni razlog: Komisija meni, da je v sodbi, ki se izpodbija s pritožbo, podana napačna razlaga pravice do izjave, določene v členu 41(2)(a) Listine Evropske unije o temeljnih pravicah, ker temelji na napačni razlagi in uporabi člena 4(3) PEU (načelo lojalnega sodelovanja) ter splošnega načela vzajemnega zaupanja med organi Unije in organi držav članic.
               
            
                  3.
               
               
                  Tretji pritožbeni razlog: Komisija meni, da je Splošno sodišče s tem, da je ugotovilo, da ravnanje Komisije v obravnavanem primeru ni zadostovalo, da bi bila spoštovana pravica tožeče stranke do izjave, napačno uporabilo pravo pri opredelitvi tega ravnanja.